open-index/open-wikipedia-markdown huggingface dataset:
Nord-Trøndelagi maakond

**Nord-Trøndelagi maakond** oli 1. järgu haldusüksus (maakond) Kesk-Norras. Piirnes idas Rootsiga.

2018. aastal moodustati Nord-Trøndelagi ja Sør-Trøndelagi maakonnast Trøndelagi maakond.

## Vallad
Sulgudes on elanike arv 1. jaanuaril 2006.

## Viited

## Välislingid

* Nord-Trøndelagi koduleht
K. K. Downing

**K. K. Downing** (kodanikunimega **Kenneth Downing Jr.**; sündis 27. oktoobril 1951 Inglismaal West Bromwichis) on briti muusik, ansambli Judas Priest endine kitarrist ja asutajaliige. 

Downing mängis bändis 1970. aastast kuni 20. aprillini 2011.
Madridi autonoomne piirkond

**Madridi autonoomne piirkond** on Hispaania keskosas asuv autonoomne piirkond.

Autonoomne piirkond ei jagune provintsideks, vaid on ise ühtlasi Madridi provints.

Provintsi maa-alale kuulub ka Hispaania pealinn Madrid.

## Haldusjaotus

Piirkonnas on 179 kohalikku omavalitsusüksust ja 801 asulat.
### Vallad
Madridi autonoomsesse piirkonda kuuluvad järgmised 179 valda:

*Tabelis on loetletud vallad nende artikleid arvestamata.*

## Kliima

Madridi autonoomse piirkonna aasta keskmine temperatuur on +14,0 °C, jaanuaris +5,6 °C, augustis +24,0 °C.

Aastas sajab keskmiselt 462 mm, sealhulgas jaanuaris 47 mm ja augustis 12 mm sademeid. Aastas paistab päike keskmiselt 2792 tundi, sealhulgas jaanuaris 153 ja augustis 336 tundi.

## Viited

## Välislingid

* Madridi autonoomse piirkonna koduleht
Ceuta

**Ceuta** (tamasikti *Sibta*) on Hispaaniale kuuluv linn Aafrikas, Gibraltari väina ääres Maroko rannikul.

Linnast oli pärit Muḩammad al-Idrīsī.

## Vaata ka
*Melilla

## Viited

## Välislingid
*Ceuta koduleht
Rob Halford

**Rob Halford** (täisnimega **Robert John Arthur Halford**; sündinud 25. augustil 1951 Birminghamis) on briti muusik, ansambli Judas Priest laulja aastatel 1973–1992 ja alates 2003.

Rob Halford alustas lauljateed 1960. aastate lõpul ansamblites Athens Wood, Lord Lucifer, Abraxas, Thark ja Hiroshima. 1973. aastal liitus ta aga Judas Priestiga, kuna selle bassimees Ian Hill käis Halfordi õega ning viimane tutvustas lauljat bändile. Juba järgmisel aastal andis Judas Priest koos Halfordiga välja oma debüütalbumi "Rocka Rolla", millele peagi järgnesid "Sad Wings of Destiny" (1976), "Sin After Sin" (1977), "Stained Class" (1978) ja kontsertalbum "Unleashed in the East". Tõeline läbimurre saavutati aga 1980. aasta albumiga "British Steel", mis aitas ''heavy metal''<nowiki/>'it populariseerida. Halford sai tuntuks oma suure hääleulatuse poolest (üle nelja oktavi). Samuti tõi Rob Halford alates "British Steelist" raskesse muusikasse naha, needid ja kõik muu sellesarnase. Tema muusika ja väljanägemise tõttu hakati teda kutsuma Metal God'iks, laulu "Metal Gods" järgi. Samas on ka Judas Priesti puhul kasutatud hüüdnime Metal Gods.

"British Steeli" järel andis Judas Priest välja veel viis edukat stuudioalbumit: "Screaming for Vengeange" (1982), "Defenders of the Faith" (1984), "Turbo" (1986), "Ram it Down" (1988) ja "Painkiller" (1990). Viimase plaadi tegemise järel otsustas Halford aga Judas Priestist lahkuda. 1990. aastatel tegeles ta peamiselt sooloprojektidega: esialgu moodustas ta bändi Fight, seejärel projekti 2wo ning viimaks klassikalist *heavy metal*'it tegeva Halfordi. Viimane osutus kõige edukamaks. Halford on seni välja andnud neli stuudioalbumit: "Resurrection" (2000), "Crucible" (2002), "Halford III: Winter Songs" (2009) ja "Halford IV: Made of Metal" (2010).

2003. aastal naasis Halford Judas Priesti ning 2005. aastal anti välja plaat "Angel of Retribution". Seda tutvustava turnee raames jõudis Judas Priest ka Eestisse. 2008. aastal anti välja duubelalbum "Nostradamus".

Lisaks Judas Priestile ja sooloprojektidele on Halford olnud külalisesineja ka Black Sabbathis, Panteras ja veel mitmes tuntud hevibändis.
Rising in the East

**"Rising in the East"** on Judas Priesti kontsert-DVD, mis salvestati Jaapanis Tōkyō Budōkani kontserdihallis ning ilmus 2005. aastal.

## Lood
*"The Hellion"
*"Electric Eye"
*"Metal Gods"
*"Riding On The Wind"
*"The Ripper"
*"A Touch Of Evil"
*"Judas Rising"
*"Revolution"
*"Hot Rockin'"
*"Breaking The Law"
*"I'm A Rocker"
*"Diamonds And Rust"
*"Worth Fighting For"
*"Deal With The Devil"
*"Beyond The Realms Of Death"
*"Turbo Lover"
*"Hellrider"
*"Victim Of Changes"
*"Exciter"
*"Painkiller"
*"Hell Bent For Leather"
*"Living After Midnight"
*"You've Got Another Thing Coming"
Schwyzi kanton

**Schwyzi kanton** on kanton Šveitsi keskosas. Kanton oli koos Uri ja Unterwaldeniga üks kolmest nn. metsakantonist, mis panid augustis 1291 aluse Šveitsile.

Kantoni nimi tuleneb Schwyzi linna nimest. Selle kantoni järgi on omakorda nime saanud Šveits ning Šveitsi Konföderatsiooni lipu päritolu on seotud Schwyzi kantoni vapiga.

Kanton jaguneb halduslikult 6 ringkonnaks, milles on kokku 30 valda.

## Viited

## Välislingid

* Schwyzi kantoni koduleht
Nicolas Flamel

**Nicolas Flamel** ([nikɔla flamɛl]; arvatavasti 1330 Pontoise – 22. märts 1418 Pariis) oli prantsuse kirjutaja ja käsikirjade müüja.

Pärimuse järgi oli Flamel alkeemik, kes avastas tarkade kivi ja elueliksiiri. Legende Flameli tegevusest alkeemikuna, avastustest ja mitmesaja-aastasest elueast on leitud juba 17. sajandi allikatest ning hiljem on need levinud ilukirjanduses ja alkeemiaalastes tekstides. Tema eluajast pole teada ühtki allikat, mis mainiks tema seotust farmaatsia, meditsiini või alkeemiaga.

## Eluloolist
Flamel elas Pariisis ja tema elulugu on üks paremini dokumenteerituid nende hulgast, keda peetakse alkeemiaga seotuks. Tal oli kaks kirjutajatöökoda ja 1368. aastal abiellus ta Perenelle'iga, kelle kaasavaraks oli tolle kahe eelmise abikaasa varandus. Jõukas abielupaar oli tuntud oma omandi ja rahaliste annetuste poolest, dokumenteeritud on skulptuuride tellimine kirikule ja heategevus. 

Mõlemad elasid vanaks. Nicolas suri 80. eluaastates ja kujundas 1410. aastal oma tulevase hauakivi. Kivile on raiutud Kristuse, Peetruse ja Pauluse figuurid, tekstuurkirjas tekst ning surnukeha kujutis kivi allosas. Tänapäeval asub kivi Pariisis Cluny muuseumis.

Flamel maeti Saint-Jacques-de-la-Boucherie kiriku kesklöövi lõppu (kirik on tänaseks suuremalt osalt hävinud, alles on Saint-Jacquesi torn. Tema testament oli helde, kuid tema varandus polnud selline muinasjutuline rikkus, millest kõnelevad hilisemad legendid.

## Flameli maja
Üks maja, kus Flamel kunagi elas, on säilinud. See asub aadressil Montmorency tänav 51 ja on kogu Pariisi vanim kivimaja. Maja valmis 1407. aastal ning selle seinale on kirjutatud: "Meie, künnimehed ja naised, kes me elame vööruses selles majas, mis on ehitatud 1407, oleme kohustatud iga päev lausuma meieisapalve ja "Ave Maria" palve, tänades Jumalat tema hiilguse eest, mis andestab vaestele ja surnud patustele". Tänapäeval on selle maja esimesel korrusel restoran.

Pariisis on Louvre'i lähedal Nicolas Flameli tänav. See ristub Perenelle'i tänavaga, mis on saanud nime tema naise järgi.

## Kirjandusliku tegelasena
Nicolas Flameli on mainitud paljudes raamatutes:
* Dan Browni raamatus "Da Vinci kood";
* J. K. Rowlingu raamatus "Harry Potter ja tarkade kivi";
* Michael Scotti romaanisarjas "Surematu Nicolas Flameli saladused";
* Victor Hugo romaanis "Jumalaema kirik Pariisis", kus Flameli töö tarkade kivi alal innustas Claude Frollo teadustööd;
* Umberto Eco 1988. aasta romaanis "Foucault' pendel".

## Viited

## Välislingid
* J. Schwarcz. Cobbling Together the Legend of Nicolas Flamel. - McGill University Office for Science and Society. 13 Aug 2021
Urbanus I

**Urbanus I** valitses 222–230. Ta oli 17. paavst.

Urbanus I sündis "Liber Pontificalise" järgi Roomas ja oli Pontianuse (või Pontiuse) poeg. "Liber Pontificalise" järgi sai ta ametisse 226. aastal ja oli ametis 8 aastat 11 kuud ja 12 päeva.

Urbanuse ajal jätkus skisma Hippolytusega, kes kirjutas sel ajal oma teose "Philosophymena". Urbanust seostatakse püha Cecilia martüüriumiga, sest ta ristis "Liber Pontificalise" järgi Cecilia abikaasa Valerianuse ja tolle venna Tiburtiuse. Ta lasi ka Cecilia haua kohale ehitada kiriku. Urbanus I olevat elanud Via Appia lähedal koopas. "Liber Pontificalise" järgi andis ta korralduse valmistada armulaualiturgial kasutatavad esemed hõbedast ja ta laskis 25 titulaarkirikule valmistada hõbedast pateenid. Urbanus I olevat tunnustanud, et kirik omandab maiseid rikkusi.

Urbanusele omistatakse üks kiri, mis koostati arvatavasti tunduvalt hilisemal ajal.

Ta ordineeris 9 presbüterit, 5 diakonit ja 8 piiskoppi.

Urbanus I hukati kristliku traditsiooni järgi 23. mail 230, kui tal löödi pea maha ja ta maeti "Liber Pontificalise" järgi 25. mail Praetextatuse katakombides, teise versiooni järgi on ta maetud San Callisto katakombidesse. Teda austatakse katoliku kirikus ja õigeusu kirikus märtri ja pühakuna. Urbanus I mälestuspäev on 25. mai.

## Urbanus I ja Eesti
Urbanus I mälestuspäev on eesti rahvakalendris tuntud urbanipäevana. Eesti vanarahva uskumuse järgi kaitseb Urbanus I tormi ja välgu eest.

Urbanus I on Urvaste kiriku ja Varbla kiriku kaitsepühak.

## Kirjandus
*Charles Grelier "L'Église et le culte de Saint Urbain". "Société d'Émulation de la Vandée" 1961–1962: 13–18.
*J. N. D. Kelly "The Oxford Dictionary of Popes". 1996.
*"Liber Pontificalis".
*Werner Lühmann:"St. Urban. Beiträge zur Vita und Legende, zum Brauchtum und zur Ikonographie". Würzburg, 1968.

## Välislingid
*Kirsch, J.P. (1912). "Pope Urban I." In The Catholic Encyclopedia. New York: Robert Appleton Company. Vaadatud 9. mail 2019 *(inglise keeles)*
*Urbanus I kiri
*Urbanuse kiri
Puhtaverelised

**Puhtaverelisteks** nimetatakse "Harry Potteri" sarja võlumaailmas nõidu ja võlureid, kelle esivanemate hulgas pole mugusid, vaid ainult puhtaverelised nõiad ja võlurid. Voldemorti pooldajad on just need, kes peavad nn sopaverelisi alamaks rassiks ja taunivad igati nendega sõbrunemist. Tegelikult aga ei olene võluri või nõia võlujõu võimsus sellest, kas ta on puhta- või sopavereline.

## Tuntumad puhtaverelised perekonnad
* Malfoy
* Black
* Weasley

## Vaata ka
*Segaverelised 
*Mugud
Piatra Neamț

**Piatra Neamț** (ungari keeles *Karácsonkő*, saksa keeles *Kreuzburg an der Bistritz*) on linn Rumeenias, Neamți maakonna keskus.

Linn asub Bistrița jõe kaldal.

## Sõpruslinnad

## Viited

## Välislingid

* Neamți muuseumikompleks
Neamți maakond

**Neamți maakond** on Rumeenia 1. järgu haldusüksus. Asub Moldova piirkonnas. Lääneosa Dămuci, Bicaz-Chei ja Bicazu-Ardeleani vald asuvad Transilvaanias.

## Linnad
* Bicaz
* Piatra Neamț
* Roman
* Roznov
* Târgu Neamț

## Viited

## Välislingid
* Neamți maakonna koduleht
Tripoli (Liibanon)

**Tripoli** on linn Liibanonis, Põhja-Liibanoni kubernerkonna halduskeskus. Asub Vahemere kaldal.

## Ajalugu
Tripoli asutati foiniiklaste kaubapunktina 9. sajandil eKr. 539. aastal eKr langes pärsia võimu alla. 1109 kuni 1289 oli ristisõdijate loodud Tripoli krahvkonna pealinn.

Tripoli on Beiruti järel elanike arvult teine linn Liibanonis.
Rahvastikust 80% on sunniidid.

## Viited

## Välislingid
*www.tripoli-city.org
Tripoli

**Tripoli** (kreeka Trípolis/Τρίπολις 'kolm linna', araabia Ţarābulus/طرابلس) on Liibüa pealinn ja suurim linn. Asub Vahemere kaldal.

Tripoli on Liibüa peamine sadam, kaubandus- ja tööstuskeskus.

## Ajalugu

Tänapäeva Tripoli kohale asutasid foiniiklased 7. sajandil eKr **Oea** linna. Hiljem läks linn kreeklaste koloonia Kürenaika, seejärel Kartaago võimu alla.

2. sajandi lõpus eKr kuulus linn Rooma riigi Aafrika provintsi ja kandis nime *Regio Syrtica*. 3. sajandi alguses tunti Oea, Sabratha ja Leptis Magna linnasid nime all Regio Tripolitana. Arvatavasti oli Leptis Magnast pärit Septimius Severuse ajal tegemist eraldi provintsiga.

Kuna Tripoli on olnud pidevalt asustatud, ei ole sellest ajastust ehitisi peaaegu säilinud.

9. sajandi Pärsia ajaloolase al-Baladhuri järgi hõivasid Tripoli juba 642. või 643. aastal muslimid. Linn oli Fatimiidide, seejärel Mamelukkide dünastia võimu all. Mingil perioodil kuulus see Almohaadide impeeriumisse ja Hafsiidide kuningriigile.

1510. aastal hõivas linna Hispaania sõjamees Pedro Navarro, 1523. aastal anti see Malta ordule. Ordu eesmärk oli hoida linna sattumast kristlaste laevaliiklust kimbutanud berberi piraatide kätte. 1551. aastal alistus linn Osmanitele. 16. kuni 19. sajandini oli Tripoli vaheaegadega Osmanite riigi osa.

1911. aastal kuulutas Itaalia oma Tripolis elavate kodanike kaitsmise ettekäändel Osmanite riigile sõja. Järgmisel aastal sõlmitud rahulepinguga läksid Tripolitaania, Kürenaika ja Fezzani provintsid Itaalia võimu alla.

1943. aastal hõivasid Tripoli liitlasväed ja kuni Liibüa iseseisvumiseni 1951. aastal haldas linna Suurbritannia.

2014–2017 ei maandunud kodusõja tõttu Liibüa pealinnas Tripolis asuvas rahvusvahelises lennujaamas Tripoli International reisilennukeid. 2016. aastal alustati lennujaama taastamist. Reisilennukid maanduvad lennujaamas taas alates 2017. aastast, mil Liibüa lennuettevõttele Libyan Airlines kuuluv lennuk Bombardier maandus Tripoli Internationalis.

## Viited

## Välislingid

* http://www.tripoli.info/
Yozgat

**Yozgat** on linn Türgis, Yozgati provintsi keskus. Asub 170 km Ankarast idas.

## Ajalugu

Yozgati piirkond oli asustatud juba hetiitide ajal. 1398. aastal liideti Yozgat Osmanite riigiga.

## Vaatamisväärsused

*Arheoloogiamuuseum
*Etnograafiamuuseum
*Süleyman Bey mošee

## Viited

## Välislingid

*Yozgat
*Yozgati koduleht
Gepard

**Gepard** (*Acinonyx jubatus*) on kaslaste sugukonda kuuluv imetaja. 

## Kirjeldus

Gepardi kehapikkus on 150 cm, sellele lisandub saba pikkusega 70 cm. Kaal on umbes 70 kg. Selle kaslase keha on otsekui jooksmiseks loodud. Gepard ei saa oma küüniseid täies ulatuses sisse tõmmata.

## Eluviis
Emasloomad elavad kas üksi või koos poegadega nende kasvamise ajal. Isased elavad karjas, mille juht langetab kõik otsused. Kohtutakse ainult paaritumiseks.

Gepard on kiireim maismaaloom. Ta võib lühikesel distantsil (kuni 400 m) saavutada kiiruse 120 km/h, mis võimaldab tal jahtida ka nii väledaid saakloomi nagu gasellid. Siiski lõpeb rekordkiiruse omaniku jaht üheksal juhul kümnest läbikukkumisega. Jahti peab gepard päeval.

## Paljunemine

Gepard saavutab suguküpsuse umbes kolmeaastaselt. Tiinus kestab umbes 95 päeva. Kui gepard parajasti jahti ei pea, siis viibib ta koopas, kus emasloom toob ilmale 4-6 pisikest, kes ei kaalu palju rohkem kui apelsin. Suurem osa neist langeb teiste kiskjate saagiks. Pojad lahkuvad ema hoole alt umbes pooleteise aasta vanuselt,  kuid elavad koos vendade ja õdedega, kuni neist on saanud väga head jahimehed. Vabas looduses võib gepard elada 15 aastaseks.

## Leviala

Gepard oli varem levinud kogu Aafrikas ja Lõuna-Aasias, viimasel jääajal ka Euroopas ja Põhja-Ameerikas. Tänapäeval on gepard levinud Aafrikas peamiselt Saharast lõuna pool. Iisraelis, Indias, Pakistanis ja Afganistanis on gepard välja surnud. Iraanis on säilinud vabas looduses 50...200 looma, kuid sealne alamliik sureb asurkonna väiksuse tõttu ilmselt välja hoolimata rangetest kaitsemeetmetest. Hinnanguliselt elab kogu maailmas 9000 – 12 000 gepardit.

## Alamliigid
* *[[Acinonyx jubatus venaticus]]*; elutseb Aasias
* *[[Acinonyx jubatus hecki]]*; elutseb Põhja-ja Lääne-Aafrikas
* *Acinonyx jubatus raineyii*; elutseb Ida-Aafrikas
* *Acinonyx jubatus jubatus*; elutseb Lõuna-Aafrikas 
* *Acinonyx jubatus soemmeringii*; elutseb Kesk-Aafrika
* *Acinonyx jubatus velox*

## Välislingid

*Gepardi Säilitamise Fond *(inglise keeles)*
*Teadlastel õnnestus pildistada haruldast gepardit, 25.02.2009
Hüpertensioon

**Hüpertensioon** ehk **arteriaalne hüpertensioon** on püsivalt normaalsest kõrgem arteriaalne vererõhk.

Eristatakse essentsiaalset hüpertensiooni ehk kõrgvererõhktõbe ja sekundaarset hüpertensiooni. 

## Hüpertensioon inimesel
Piirväärtuseks inimesel on süstoolne üle 140 mm Hg ja diastoolne üle 90 mm Hg. Põhjuseks võib olla veresoonte ahenemine, neeru- ja kesknärvisüsteemi haigused. Vererõhk kasvab vanemas eas ja on seotud nii pärilike tegurite kui eluviisidega. Piirates suitsetamist, tehes füüsilist tööd, tarbides vähem soola, loomseid rasvu ja alkoholi võib vererõhu tõusu peatada või isegi langetada. Vererõhku võivad tõsta ka mõned muude haiguste raviks tarvitatavad arstimid.

## Hüpertensioon veterinaarias
Keskmiseks piirväärtuseks koertel ja kassidel on süstoolne üle 160 mm Hg ja diastoolne üle 100 mm Hg. Keskmine süstoolne vererõhk üle 200 mm Hg vajab kohe ravi.

Hüpertensiooni põhjuseks koertel ja kassidel on neeruhaigused, hüperadrenokortitsism, kilpnäärme haigused, *diabetes mellitus*, maksa haigused, krooniline aneemia ja mõned ravimid (erütropoetiin, glükokortikosteroidid).
Geriaatrilistel koertel ja kassidel on hüpertensiooni peamiseks põhjuseks neeru haigused. 
Koertel ja kassidel esineb sagedamini sekundaarset hüpertensiooni.

## Vaata ka
* Hüpotensioon
* Vererõhk

## Kirjandus
* Henik et al. How to Obtain a Blood Pressure Measurement. Clin Tech Small Anim Pract 20:144-150 2005
* Acierno, M., Labato, M.A., Hypertension in Renal Disease: Diagnosis and Treatment. Clin Tech Small Anim Pract 20:23-30 2005
Insult

**Insult** ehk **ajurabandus** ehk **apopleksia** (ladina keeles *insultus*) on inimestel ja paljudel teistel kesknärvisüsteemiga loomadel esineda võiv äge, lokaalsete neuroloogiliste võõrutusnähtudega ja/või üldsümptomitega kulgev aju kahjustust väljendav sündroom, mis kestab üle 24 tunni. Insult ei ole omaette haigus, vaid aju verevarustuse häirete tagajärjel tekkinud sümptomite kompleks. 

Insuldil eristatakse kolme alaliiki:  
*ajusisene ehk intratserebraalne hemorraagia (AH); 
*isheemiline insult ehk ajuinfarkt (AI); 
*subarahnoidaalne hemorraagia (SAH).

**[https://www.itk.ee/patsiendile/patsiendi-infomaterjalid/haigused/insult Insuldi sümptomid]**

Insuldi hoiatussümptomid on järsk seletamatu tuimus või „sipelgate jooksmise” tunne ühes kehapooles, järsku tekkinud tugev peavalu, nägemishäire, rääkimise raskus või kõnes takerdumine, äkki tekkinud kohmakus või liikumatus. Mõnikord eelneb insuldile mini-insult, millel on samasugused nähud, kuid mis kestab lühikest aega (mõnest minutist paari tunnini).

Meditsiinikeeles nimetatakse seda transitoorseks isheemiliseks atakiks (TIA).

Kui Te tunnete nimetatud hoiatussümptomeid, siis pöörduge esimesel võimalusel arsti poole. Tehke seda ka siis, kui Teil on need sümptomid juba möödunud.

Järgnev tabel näitab, millise tõenäosusega tekib inimesel transitoorse isheemilise ataki ehk mini-insuldi järel insult.

Kui inimesel on juba insult olnud, siis selle kordumise tõenäosus on järgmine.

## Vaata ka
*Infarkt

## Välislingid
*Insuldi Eesti ravijuhend, L. Puusepa nim. Neuroloogide ja Neurokirurgide selts, Tartu 2004 
* Aime Jõgi "Meilile lisatud sõnum võib päästa inimelu", Tartu Postimees, 14. aprill 2009
* Ülevaade insuldi olemusest ja ravivõimalustest.
* Elu pärast insulti, Eesti Insuldipatsientide Selts
Insuliin

**Insuliin** on peptiidhormoon, mida toodetakse enamiku selgroogsete pankrease Langerhansi saarte beetarakkudes. See reguleerib vere glükoosisisaldust, süsivesikute, rasvade ja valkude ainevahetust ning mõjutab rakkude jagunemist ja kasvu.

Insuliini vabaneb verre proportsionaalselt söögikorrajärgse veresuhkru ehk vere glükoosi sisalduse suurenemisega.

Insuliini sekretsiooni pankrease rakkudest reguleerib adenosiintrifosfaat.

Pankrease Langerhansi saarte beetarakkude töö häirete korral, aga ka nende rakkude kaasasündinud ainevahetushäireid, millega seoses väheneb insuliini süntees, loetakse suhkurtõve välja kujunemisel oluliseks teguriks.

## Biokeemia
Insuliin on peptiidhormoon. Insuliinimolekuli koostises on 52 aminohapet ja selle molekulmass on 5808 daltonit (Da).

## Biofunktsioonid
Insuliin on vajalik glükoosi verest rakkudesse suunamiseks. Insuliin soodustab glükogeeni sünteesi ja glükolüüsi ning takistab glükogeeni lõhustumist ja glükoneogeneesi.

Rasvkoes, maksas ja piimanäärmetes stimuleerib insuliin rasvhapete sünteesi.

##### Kolesterool
Insuliin võib suurendada esimest tüüpi ehk insuliinisõltuva diabeedi korral HDL-i ehk suure tihedusega lipoproteiinide sisaldust vereplasmas, milles kolesterooli osakaal on üsna väike.

## Ajaloolist
1912. aastal pakkus Edward (Albert) Sharpey-Schafer (1850–1935) välja teooria, mille kohaselt on suhkurdiabeedi põhjustajaks pankreases leiduv aktiivne aine insuliin (inglise keeles *insulin*).

Esimesena eraldasid pankrease Langerhansi saarte beetarakkude ekstraktist insuliini Frederick Grant Banting ja Charles Herbert Best 1921. aastal. Ravitoimet katsetati koertel, kelle pankreas oli eemaldatud – pankreaseekstrakti süstimine aitas neil edukalt diabeediga elada.

Koduloomade elunditest eraldatud insuliini hakati ka diabeediraviks kasutama. Insuliin võeti kasutusele ajal, mil puudusid nõuded inimestel kasutatavate ravimite kliiniliste uuringute läbiviimise kohta.

Pärast insuliini keemilist sünteesimist 1963. aastal sai võimalikuks vähendada loomse insuliini kasutamist ravi otstarbel.

## Vaata ka
* Proinsuliin
* Insuliinipump

## Viited
 

## Välislingid

* Diabeediravi
Räpina valla lipp

**Räpina valla lipp** on Eesti haldusüksuse Räpina valla lipp.

Lipp on kinnitatud 11. jaanuaril 2000.

Kui Räpina linn ja vald ühinesid 2002. aasta sügisel ühtseks omavalitsusüksuseks – Räpina vallaks, siis jäid kasutusele nii Räpina valla, kui ka Räpina linna lipp.

## Lipu kirjeldus
Räpina valla ristkülikukujuline lipp koosneb kahest horisontaalsest laiust, mis on eraldatud kuuselõikega. Ülemine laid on valge ja moodustab 2 ühikut ning alumine on sinine ja moodustab 3,5 ühikut lipu laiusest. Kuuselõige on 1,5 ühikut kõrge.

Lipu normaalmõõtmed on 105x165 cm ning laiuse ja pikkuse suhe 7:11.

## Lipu kasutamise kord
#Lippu kasutatakse Räpina valla ajaloolistel pidupäevadel ja muudel tähtsündmustel.
#Lippu kasutatakse kõrvuti Eesti riigilipuga.
#Lipu heiskamise otsustab vallavalitsus.

## Vaata ka
*Räpina valla vapp
*Räpina lipp

## Välislingid
* Räpina valla sümboolika
* Räpina valla sümbolid Riigikantselei lehel
Infarkt

**Infarkt** ehk **kohalik vereringehäire** (ladina keeles *infarctus*) on elundi või elundi osa kärbumine ehk nekroos, mis on tingitud piisava verevoolu lakkamisest antud anatamoomilisse piirkonda. Verevoolu lakkamine põhjustab toitainete ja hapnikuvaeguse. Enamasti on inimesel infarkti põhjuseks ateroskleroosist tingitud arteri ummistumine. Samas võib veresoone topistada ka  tromb, gaasimull või mõni muu kehast pärinev materjal. Harvem esinevate infarkti liikide hulka kuulub veresoonte jõulisest kokkutõmbest tingitud infarkt. Infarkti tekkeks ei pea veresoon täielikult sulguma. Infarkt tekib ka siis, kui osaliselt avatud veresoon ei suuda piisavas koguse verd läbi lasta.

Sagedasemad: müokardi (südamelihase) infarkt, ajuinfarkt (isheemiline insult), mesenteriaalinfarkt.

## Inimene
### Infarktide ja kärbuste klassifikatsioon Eestis
Eesti tervishoiusüsteemis kasutatavas RHK-10-s on infarktid ja kärbused liigitatud eri alapeatükkidesse, mida vajadusel täpsustatakse ka teistesse peatükkidesse klassifitseeritud alamjaotistega.

**RHK-10. Infarkti klassifikatsioon ja kohandused**

### Nekroos infarkti piirkonnas

Infarkti piirkonnas võib esineda nekroosi eri vorme, näiteks: 
*koagulatsioonnekroos ehk kalgenduskärbus ehk kuiv nekroos kas neerus, põrnas, müokardis – infarkti kolle on tihke ja kuiv ning on toimunud kudede dehüdratsioon ehk veetustamine; 
*kollikvatsioonnekroos ehk veelduskärbus ehk märg nekroos peaajus (ajupehmumus ehk entsefalomalaatsia) – kärbunud kude pehmestub ja veeldub.

## Vaata ka
*Emboolia
*Ajuripatsi apopleksia
*Hüpoksia
*Insult
*Nekroos
*Gangreen

## Viited
Südamelihase infarkt, avaldumine ja ravivõimalused
Isheemia

**Isheemia** on kehaosa vere juurdevoolu vähenemine, mis on tekkinud veresoonte ahenemise või blokeerumise tagajärjel. 

Arteri ahenemise põhjuseks võib olla vigastus, surve arterile, spastiline ahenemine, tromboos, emboolia või ateroskleroos. 

Kestva isheemiatõve tagajärjeks võib olla kudede kärbumine.

## Viited
Furunkul

**Furunkul** (ladina keeles *furunculus*) ehk  **koeranael** on mädane karvanääpsu põletik, mida põhjustab rasunäärmest sisenenud stafülokokk.
Glükoos

**Glükoos** ehk **viinamarjasuhkur** on  monosahhariid, mis kuulub disahhariidide sahharoosi ja laktoosi koostisse. Glükoos tekib taimedes  fotosünteesi tulemusena.

Glükoos on  püsisoojaste loomade eelistatud energiaallikas. Nad varuvad glükoosi lihastesse ja maksa glükogeeni kujul. 

Glükoos on tselluloosi polümeerse molekuli elementaarlülina oluline taime rakukesta komponent. Taimede glükoosivarud on tärklise kujul põhiliselt seemnetes ja mugulates. 

Keemiline valem on C6H12O6.

Glükoosi isomeer on fruktoos.

## Välislingid
* IDIBELL-Bellvitge Biomedical Research Institute, Mechanism that makes tumor cells sugar addicted discovered, 4.aprill 2014, veebiversioon (vaadatud 27.09.2014)(*inglise keeles*)
; T-lümfotsüüdid ja immuunsus
* Aimee J. Marko, Rebecca A. Miller, Alina Kelman, Kenneth A. Frauwirth, Induction of Glucose Metabolism in Stimulated T Lymphocytes Is Regulated by Mitogen-Activated Protein Kinase Signaling, 10. november 2010, DOI: 10.1371/journal.pone.0015425, veebiversioon (vaadatud 14.11.2014.a.)(*inglise keeles*)
Tärklis

**Tärklis** (ladina keeles *Amylum*) on orgaaniline aine, makromolekul, ka polüsahhariid. Tärklis on tooraine mitmele tööstusharule (paberitööstus, toiduainetetööstus, alkoholitööstus, ravimitööstus jt). Tärklis on söödav toiduaine (ka toidulisaaine) ja loomakasvatustes kasutatav söödamaterjal. Tärklist loetakse taastuvaks tooraineks.

## Mõisted
Ainsuslik mõiste "tärklis" ei tähenda mingit kindlat keemilist ühendit, vaid tähistab üldmõistet. Seega oleks korrektne nimetus "tärklised", viimane pole aga pika ainsusetraditsiooni tõttu kasutusel.

## Taimedes
Tärklis on taimede glükoosivaru. Ta koosneb kahest glükoosi polümeerist: amüloosist ja amülopektiinist (enamasti on nende suhe 20:80 või 30:70). 
Looduslikult leidub teda väga paljudes taimedes. Taimedes jaotub tärklis ebaühtlaselt. Taimed tarbivad tärklist erinevatel arenguetappidel ja seetõttu varieerub tema sisaldus taimes nii liigiti kui ka indiviiditi suuresti nii juurtes, lehtedes, vartes, risoomides, mugulates, õites, viljades ja seemnetes.

## Keemilised omadused
Looduslik tärklis talub halvasti nii termilist kui ka mehaanilist töötlust.

Tärklise põhiomaduseks on hüdrolüüs (reageerib veega), mille kiirendamiseks kasutatakse katalüsaatorina väävelhapet.
Tärklis hüdrolüüsub ka inimorganismis ensüümide (fermentide) toimel.

Tärklis on puhtal kujul vees lahustumatu, lõhnatu ja maitsetu valge pulber.

Tööstusliku töötluse tulemusel muutuvad tärklise lahustuvus, veesiduvus, plastilisus, venivus, geelistusvõime jpt omadused.

## Kasutamine toiduainena
### Toiduainetetööstustes

Toiduainetööstused ja toitlustusettevõtted kasutavad toidulisaainetena keemiliselt (alused, happed, soolad), ensümaatiliselt või füüsikaliselt töödeldud tärkliseid.
Töödeldud (modifitseeritud) tärklisevorme on palju ja neid tähistatakse toiduainete pakenditel paljudes riikides koodidega E1400–E1450.

## Vaata ka
*Amflora
*amülaas
*banaanitärklis
*bioloogiline kartulitärklis
*kartulipulp
*kartulitärklis
*kissell
*maguskartuli tärklis
*maisitärklis
*maniokitärklis
*riisitärklis
*sorgotärklis
*tärgeldamine
*tärklisesiirup
*tärklisetera

## Viited

## Välislingid
*Urmas Kokassaar, Tärklis – taime turvaline tagavara, Eesti Loodus 4/2003, veebiversioon (vaadatud 30.11.2013)
Prõpjat

**Prõpjat** on kummituslinn Ukrainas Kiievi oblastis Prõpjatsi jõe kaldal. Prõpjat asub Tšornobõli ohutsoonis.

Prõpjati hakati rajama 4. veebruaril 1970. Esialgu taheti linn koos tuumaelektrijaamaga rajada 25&nbsp;km kaugusele Kiievist, ent teadlaste soovitusel valiti lõpuks praegune asukoht 100&nbsp;km kaugusel Kiievist Valgevene piiri ääres. Linn on saanud nime linna lähedalt mööduva Prõpjatsi jõe järgi. Linnaõigused sai Prõpjat 1979. aastal.

Linn asub umbes kolme km kaugusel Tšornobõli tuumaelektrijaamast. Seal elasid elektrijaama töötajad oma perekondadega. Pärast Tšornobõli tuumakatastroofi evakueeriti kõik linna ja ümbruskonna külade elanikud. Pärast tuumaõnnetust on asula elaniketa; 1986. aastal elas linnas 49 400 inimest. Prõpjati elanud asustati ümber paarikümne kilomeetri kaugusel asuvasse Slavutõtši linna.

Veel hiljaaegu oli Prõpjat sisuliselt hilise nõukogude aja muuseum. Kõik korterelamud, ujulad, haiglad ja teised ehitised olid maha jäetud koos kogu sisustusega kuni riiete, mänguasjade ja paberiteni. Elanikel lubati kaasa võtta ainult isiklikud dokumendid ning saastumata raamatuid ja rõivastust. Pärast õnnetust hukati mõne kuritegeliku rühmituse liikmed, kes käisid Prõpjatis väärtesemeid toomas ja müüsid neid turul. Kurjategijaid oli lihtne tabada, sest esemed olid radioaktiivselt saastunud.

Millalgi 21. sajandi algul on kuritegelikud jõugud linna täielikult rüüstanud. Linnast toodavad esemed ei ole enam radioaktiivsed ja varastatud on kõik tualetipoti istmeteni välja. Majade katused lasevad hooldamatuse tõttu vett läbi ning pole ime näha puid kasvamas majade katustel ja isegi sees. Mõnekümne aasta pärast on kogu linn eeldatavasti varemetes.

Prõpjat ja selle lähiümbrus on veel mitmesaja aasta jooksul elamiskõlbmatud. Tänapäeval moodustab praktiliselt kogu radioaktiivse kiirguse tseesium-137, millel kulub kolm sajandit, et tema tase langeks tuhandikuni praegusest.

Linna lähiümbruses elab hulgaliselt metsloomi, sealhulgas metsistunud hobuste karjad.

Linna teenindas Janivi raudteejaam, mis asus Ovrutši ja Tšernigivi vahelisel raudteeliinil.

### Sõjategevus 2022. aastal
* 3. aprillil 2022 võtsid Ukraina dessantvägede üksused Prõpjati piirkonna enda kontrolli alla.

## Vaata ka
* Tšornobõli katastroof
* Kopatši
* Punane mets
* Prõpjati lõbustuspark
* Prõpjati FK Budivelnõk

## Viited

## Välislingid

* http://www.pripyat.com/
Gini koefitsient

**Gini koefitsient** ehk **Gini kordaja** (hääldus `[džini]`) on ühiskonna tulude jaotuse ebavõrdsuse näitaja. Mida suurem on Gini koefitsient, seda ebavõrdsem on tulude jaotus. Näitaja võttis kasutusele Itaalia statistik Corrado Gini.

Gini koefitsient leitakse tulugruppide kumulatiivset osatähtsust kogutulus väljendava Lorenzi kõvera ja perfektselt ühtlase tulujaotuse korral joonistuva sirge (absoluutse võrdsuse joone) vahelise pindala suhtena mainitud sirge alusesse pindalasse. Seega jääb näitaja arvväärtus alati vahemikku 0–1.

**Gini indeksiks** nimetatakse sama näitajat protsentides väljendatuna (indeks saadakse koefitsiendi korrutamisel sajaga).

Tulude jaotust loetakse suhteliselt võrdseks, kui koefitsient on vahemikus 0,2–0,35. Arenenud tööstusriikide Gini koefitsient jääb sellesse vahemikku. Arenguriikide Gini koefitsient jääb vahemikku 0,45–0,6.

Eri riikide Gini koefitsientide võrdlemisel on oluline teada, millise tulu ja milliste tulugruppide alusel on koefitsient arvutatud ning millist arvutusmetoodikat on kasutatud. Näiteks erinevad tavaliselt riigi Gini koefitsiendid bruto- ja netotulu kohta.

## Eesti Gini koefitsient

2011. aastal oli Eesti Gini koefitsient Statistikaameti andmetel 0,2622.

2000. aastal oli Eesti sissetulekute ebavõrdsuse poolest maailma riikide arvestuses 61. kohal. Euroopa Liidu riikidest oli Eestist tagapool vaid Portugal. 2001. aastal arvutati Eesti Gini koefitsiendiks 0,38. Maakondlikult oli koefitsient kõrgeim Harju- ja Tartumaal.

## Vaata ka
*Maailma riikide järjestus sissetulekute ebavõrdsuse järgi

## Viited
Sahhariidid

**Sahhariidid** ehk **glütsiidid** (traditsioonilise, ent ebatäpse nimetusega **süsivesikud** ehk **karbohüdraadid**) on keemilised ained, mille molekulid on biomolekulid, mis koosnevad süsiniku, vesiniku ja hapniku aatomitest.

## Määratluse "süsivesikud" päritolu

Nad on saanud süsivesikute ehk karbohüdraatide nimetuse oma elementaarkoostise tõttu: ühe süsinikuaatomi kohta on valemi Cn(H2O)n järgi seotud üks molekul vett (süsinikuhüdraat).

Et paljude sahhariidide empiiriline valem on kujul Cn(H2O)m, siis arvati ekslikult, et tegu on süsiniku hüdraatidega, mistõttu Carl Schmidt võttis 1844. aastal kasutusele termini "süsivesikud" (*Kohlehydrate*, tänapäeva saksa keeles *Kohlenhydrate*). Sahhariididel võib siiski olla ka teistsugune empiiriline valem ning nad võivad sisaldada muid funktsionaalrühmi ja heteroaatomeid (näiteks lämmastik, väävel); teisalt on samasuguse empiirilise valemiga aineid, mis ei ole sahhariidid, sest nad ei ole hüdroksüaldehüüdid ega hüdroksüketoonid.

Üldiselt on tegu sahhariidiga, kui aine molekulis leidub vähemalt üks aldehüüdrühm või ketorühm ja vähemalt kaks hüdroksürühma.

## Liigitus

Olenevalt neid moodustavate monoosijääkide arvust liigitatakse süsivesikuid järgmiselt:
*lihtsuhkrud ehk monosahhariidid (nt glükoos, fruktoos, sahharoos, laktoos) – koosnevad ühest või kahest suhkrust. Neid leidub näiteks puuviljades, aedviljades ja mees, samuti lauasuhkrus ning erinevates siirupites;
*liitsuhkrud ehk polüsahhariidid (nt tärklis, glükogeen ja tselluloos) – koosnevad enam kui kahest suhkrust. Liitsuhkruid leidub teraviljades, kaunviljades, pähklites ja seemnetes, samuti tärklist sisaldavates aedviljades, nagu kartul, mais ja maguskartul;
*oligosahhariidid;
*kiudained – koosnevad suures osas süsivesikutest ja ka seedimisel säilivatest taime struktuurielementidest. Kiudained võivad olla kas lahustuvad või lahustumatud. Kiudaineid leidub teraviljatoodetes, kaunviljades, aed- ja puuviljades, samuti pähklites ja seemnetes.

## Süsivesikud inimese toitainetena
Sahhariidid annavad ainevahetuseks ning aju ja närvisüsteemi tööks vajaliku energia ning on rakumembraanide koostisosa. Kuna nad seeduvad kiiresti, vabastavad sahhariidid oma energia kiiremini kui valgud ja rasvad. Süsivesikud annavad energiat 4 kilokalorit ühe grammi kohta (17kJ).

## Viited
Hüdraadid

**Hüdraadid** on keemilised ühendid, mille koostisse kuulub vee molekul või molekulid, näiteks kristallvett sisaldavad soolad.
Amülaasid

**Amülaas** on seedeensüüm, mis lõhustab tärklist maltoosiks, mille maltaas lõhustab glükoosiks. Amülaasi sisaldab inimesel pankrease nõre ja sülg. Taimedes toodetakse amülaasi viljade küpsemisel ja terade idanemisel. Ka mõned mikroorganismid toodavad amülaasi tärklise lagundamiseks.
Maailma riikide järjestus sissetulekute ebavõrdsuse järgi

Siin on riikide ja maade nimekiri järjestatuna Gini indeksi põhjal. Mida väiksem on Gini indeks, seda kõrgemal tasemel on sotsiaalne ja majanduslik võrdsus ühiskonnaliikmete vahel.

## Välislingid
* World Population Review
Disahhariidid

**Disahhariid** on süsivesik, mis koosneb kahest monosahhariidist. Tuntuim disahhariid on sahharoos ehk suhkur, mis koosneb glükoosist ja fruktoosist. Teised tavalisemad disahhariidid on laktoos ja maltoos.

Nagu ka monosahhariidid, on disahhariidid vees lahustuvad.

Monosahhariidide liitumine disahhariidideks toimub kondensatsioonireaktsiooni kaudu (ühe liitumisreaktsiooni tulemuseks on disahhariidimolekul ja veemolekul).  Disahhariidide lagundamine monosahhariidideks toimub hüdrolüüsis ensüümi disahharidaasi abil.
Sülg

**Sülg** (*saliva*) on inimesel ja paljudel teistel loomadel süljenäärmete nõre, mis on keeruka koostisega, läbipaistev, värvitu ja kergelt leeliseline (pH 7–8). Sülge on vaja toidu niisutamiseks, et hõlbustada neelamist, samuti saab sellest alguse seedimine (sülje abil seeditakse mõningaid ühendeid). 

## Sülje koostis
Sülg koosneb 98% veest ning sisaldab ka mukopolüsahhariide, ensüüme ja elektrolüüte.

### Sülje ensüümid
*Amülaas (süsivesikuid lõhustav ensüüm)
*Lingvaallipaas (rasvasid lõhustav ensüüm)

### Sülje elektrolüüdid

*2–21 mmol/L naatriumi (vähem kui plasmas)
*10–36 mmol/L kaaliumi (rohkem kui plasmas)
*1,2–2,8 mmol/L kaltsiumi (umbes sama palju kui plasmas)
*0,08–0,5 mmol/L magneesiumi
*5–40 mmol/L kloriidi (vähem kui plasmas)
*25 mmol/L vesinikkarbonaate (rohkem kui plasmas)
*1,4–39 mmol/L fosfaate
*Joodi kogus kõigub suuresti (tavaliselt on see suurem kui plasmas, sõltub toitumisel saadavast kogusest)
Fosgeen

**Fosgeen** ehk **süsinikoksiidkloriid** (COCl2) on I maailmasõjas kasutatud keemiline ründeaine. Organismis tekib fosgeeni lagunemisel soolhape, mis kahjustab kopse ja põhjustab lõpuks lämbumise.
Immunoloogia

**Immunoloogia** on teadus immuunsusest ehk organismide vastupanuvõimest haigustekitajatele ja kõigele kehavõõrale (sealhulgas elupäästvaile siiratud elunditele). 

Immunoloogia uurib nii immuunsuse teket ja arengut (immunobioloogia, immunogeneetika) kui ka immuunsuse haiguslikke kõrvalekaldeid (immunopatoloogia).

## Kirjandus
* Eesti Loodus, september 2003 http://www.loodusajakiri.ee/eesti_loodus/artikkel_454.html
Iatrokeemia

**Iatrokeemia** on alkeemial põhinev keemia ja meditsiini haru, mis pidas haiguste põhjuseks organismi kehavedelike ja kolme aine – elavhõbeda, väävli ja soola – tasakaalu muutumist vaeguse või liia suunas. Sellest arusaamast lähtuvalt üritati haigusi ravida keemiliste vahenditega. Kui varem tegelesid alkeemikud peamiselt metallide muundamisega, siis iatrokeemia tõi sisse uue vaate – alkeemia protsesse tuleb näha kõikjal ümbritsevas, ka elu inimkehas on pideva ainemuundumise tulemus. See oli murranguline, uus vaade, üldistav seos. Termin tuleneb kreeka keelest, *iatros* tähendab arsti.

Iatrokeemia oli populaarne 16.–18. sajandil. Selle pioneer oli šveitslane Paracelsus. 

## Kirjandus
*Boriss Konarev  1987. "Keemiahuvilistele anorgaanilisest keemiast" (Tõlkinud E. Järv.) Kirjastus Valgus.  Link ESTERis
Seriaalne muusika

**Seriaalne muusika**, ka **serialistlik muusika** või **seeriamuusika** on muusika, mille loomisel on kasutatud seriaalset meetodit.

## Ajalugu
Seriaalse meetodi kasutuselevõtt ja seriaalse muusika loomine olid seotud oluliste muudatustega 1900. aastate alguse muusikas, kui toimus tonaalsuse lagunemine ning tekkis atonaalsus.

Seriaalse muusika ajaloo võib jaotada kolmeks põhiperioodiks:
*1920.–1940. aastad: dodekafoonilise muusika periood. Seriaalset meetodit kasutati ainult helikõrguse parameetris. 
*1950.–1960. aastad: multidimensionaalse serialismi, ka n-ö totaalse serialismi periood. Muusika loomisel allutati seriaalsele kontrollile võimalikult paljud muusikalised parameetrid 
* alates 1960. aastatest: n-ö polümoduleeriv serialism, mille puhul muusika loomisel muutus järjest olulisemaks muusikaline parameeter ning seeria võis isegi taanduda.

Alates 1960.–1970. aastatest võib rääkida ka n-ö postserialistlikust muusikast.

Eestis loodi esimesed seriaalsed muusikateosed 1960. aastatel.

## Seriaalse muusika loojaid
*Alban Berg
*Pierre Boulez
*Luigi Nono
*Arnold Schönberg
*Karlheinz Stockhausen
*Anton Webern

## Vaata ka
*Dodekafoonia
*Muusikaline parameeter
*Seriaalne meetod
*Serialism

## Viited
Ood

**Ood** (kreeka sõnast *ᾠδή (ōidḗ*) on pidulik luuletus, ülistus- või mälestuslaul, mis on loodud isiku, sündmuse, nähtuse, idee vms auks. Näiteks ood kangelasele või armastusele. 

Oodile on iseloomulik sinavorm ja retooriline pöördumine. 

Eesti kirjandusse tõi oodi Kristjan Jaak Peterson.

## Vaata ka
* hümn
Fatboy Slim

**Fatboy Slim** (kodanikunimega **Quentin Leo Cook**, tuntud ka kui **Norman Cook**; sündinud 31. juulil 1963) on Briti muusik.

Tema stiili nimetatakse *big beat*iks, mis on segu hiphopist, *[[breakbeat]]*ist, rokkmuusikast ja R&B-st.

## Diskograafia

* "*Better Living Through Chemistry*" (1996)
* "*On the Floor at the Boutique*" (*live*) (1998)
* "*You've Come a Long Way, Baby*" (1998)
* "*Halfway Between the Gutter and the Stars*" (2000)
* "*Live on Brighton Beach*" (*live*) (2002)
* "*Big Beach Boutique II*" (*live*) (2002)
* "*My Game*" (*live*) (2002)
* "*Palookaville*" (2004)
* "*I Think We're Gonna Need A Bigger Boat*" (2009)
* "*Here Lies Love*" (2010)

## Välislingid

*Fatboy Slimi koduleht
Hümn

**Hümn** (kreeka sõnast *ὕμνος* (*hymnos*)) on antiikkirjanduses pidulik laul, mis ülistab kangelasi või jumalaid.

Keskajal olid hümnid stroofilise värsstekstiga kirikulaulud, mida ennekõike seostatakse püha Ambrosiusega.

Hiljem kiituslaul, milles ülistati mingeid sündmusi, nähtusi või isikuid.

19. sajandil hakati hümnideks nimetama pidulikke laule, mis väljendavad ja ülistavad rahvuslikku ja riiklikku ühtsust. Näiteks Eesti Vabariigi hümn on Johann Voldemar Jannseni "Mu isamaa, mu õnn ja rõõm", mille viisi autor on soome helilooja Fredrik Pacius.

## Vaata ka
*hümnoodia
*riigihümn
*riigihümnide loend
*ood

## Välislingid

*NationalAnthems.us
*HymnWiki
Yunnan

**Yunnan** on provints Edela-Hiinas. Yunnan piirneb idas India ja Myanmariga, lõunas Laose ja Vietnamiga. Põhjas ja läänes piirneb ta Sichuani, Guizhou ja Guangxi provintsiga.

## Loodus

Yunnan on mägine. Põhjas asuv Moirigkawagarbo mägi Hengduan Shani ahelikus ulatub 6740 meetri kõrguseni. Lõuna ja ida pool on maastik madalam ja tasasem. Yunnani läbib palju jõgesid, mis algavad Tiibeti kiltmaalt. Neist suurimad on Jangtse, Mekong ja Hồng Hà. Provintsi madalaim koht asub Hồng Hà jõe orus ja on 76 meetrit üle merepinna.

## Haldusjaotus

Provints koosneb 8 ringkonna õigustega linnast ja 8 autonoomsest ringkonnast. Need jagunevad 129 maakonna tasemel haldusüksuseks ja 1565 vallaks.

### Ringkonna õigustega linnad

*Baoshan Shi (保山市)
*Kunming Shi (昆明市)
*Lijiang (丽江市)
*Lincang (临沧市)
*Pu'er (普洱市)
*Qujing (曲靖市)
*Zhaotong (昭通市)
*Yuxi (玉溪市)

### Autonoomsed ringkonnad

*Chuxiongi Jii autonoomne ringkond
*Dali Bai autonoomne ringkond
*Dehongi Tai-Tsingpo autonoomne ringkond
*Dêqêni Tiibeti autonoomne ringkond
*Honghe Hani-Jii autonoomne ringkond
*Nujiangi Lisu autonoomne ringkond
*Wenshani Tšuangi-Miao autonoomne ringkond
*Xishuangbanna Tai autonoomne ringkond

## Rahvastik

Yunnan on Hiina kõige mitmekesisema etnilise koostisega provints. Hiinlased moodustavad rahvastikust 66,2%. Suurimad vähemusrahvad on jiid (11%), baid (3,6%), hanid (3,4%), tšuangid (2,7%), taid (2,7%), hmongid (2,5%) ja hueid (hiinlastest moslemid; 1,5%). Ametlikult on vähemusrahvaid kokku 25.

Enamik rahvaid räägib hiina keelte edelamandariini murdeid. Need on lähedased naaberprovintsides Sichuanis ja Guizhous kõneldavatele. Vähemusrahvad kõnelevad tiibeti-birma keeli (jiid, baid ja hanid ning tiibetlased), tai keeli (tšuangid, taid), hmongi keelt ja teisi miao-jao keeli.

## Ajalugu

1. mail 1965 avastati Yunnanist *[[Homo erectus]]* säilmed (kaks hammast). Lähedusest leiti tööriistu. Nende vanuseks hinnatakse 1,7 miljonit aastat ja see on vanim inimese eellase leid Hiinas.

## Välislingid

*Provintsi koduleht (*hiina ja inglise keeles*)
*Kivimets Shilinis 60 km Kunmingist Idas
Shaanxi

**Shaanxi** on provints Hiina keskosas.

## Nimi
Provintsi nimi 陕西 on pinyinis Shǎnxī, ilma toonimärkideta Shanxi. Et see langeb kokku naaberprovintsi Shanxi nimetusega, võeti kasutusele nimekuju Shaanxi.

## Ajalugu

1556. aastal toimus maailma ajaloo ohvrirohkeim maavärin, milles hukkus umbes 800 000 inimest.

## Haldusjaotus

Provints jaguneb 10 ringkonna õigustega linnaks:
#  Xi'an (西安市)
#  Ankang (安康市)
#  Baoji (寶雞市 / 宝鸡市)
#  Hanzhong (漢中市 / 汉中市)
#  Shangluo (商洛市)
#  Tongchuan (銅川市 / 铜川市)
#  Weinan (渭南市)
#  Xianyang (咸陽市 / 咸阳市)
#  Yan'an (延安市)
#  Yulin (榆林市)

## Rahvastik

2000. aasta rahvaloenduse andmetel moodustasid Shaanxi provintsi 35 365 000 elanikust hiinlased 99,5% ja hueid 0,4%. 2020. aasta rahvaloenduse andmetel oli provintsi elanike arv 39 529 000.

## Välislingid
*Provintsi koduleht (*hiina keeles*)
Walvis Bay

**Walvis Bay** ('vaalade laht') on piirkond ja linn Namiibias Atlandi ookeani rannikul Kuisebi jõe suudmes. Et tegu on ainsa süvaveesadamaga Namiibia rannikul, on linn strateegilise tähtsusega. 

## Ajalugu

8. detsembril 1487 jäi portugali meresõitja Bartolomeu Dias lahes ankrusse ja pani sellele nimeks *O Golfo de Santa Maria da Conceição*.

1840 sattus Walvis Bay taas eurooplaste huviorbiiti ning seismaks vastu Saksamaa ambitsioonidele regioonis annekteeris Suurbritannia linna ja ümbritseva piirkonna.

1910 sai Walvis Bayst osa äsja moodustatud Lõuna-Aafrika Liidust.

Walvis Bay enklaavi ning Saksa Edela-Aafrika piiride osas lepiti lõplikult kokku 1911, piirkonna territooriumiks sai 1124 km².

Kui Lõuna-Aafrika Vabariik andis 1990 Namiibiale iseseisvuse, jäi Walvis Bay esialgu LAV-i osaks. Piirkond anti Namiibiale üle alles 28. veebruaril 1994.
Rida (muusika)

**Rida** on muusikas kahetähenduslik sõna:
***Rida** ehk **kaksteisthelirida** ehk **dodekafooniline rida** (inglise keeles *tone row*, saksa keeles *Reihe* või *Zwölftonreihe*) on helikõrguste seeria. Rea mõiste selline tähendus on muusika ajaloos seotud seriaalse meetodi esimese faasi, helikõrguste serialismi ehk kaksteisttoontehnika ehk kaksteisthelitehnika ehk dodekafooniaga.
***Rida** on muusikas seeria, millel on järjestus.
Shanxi

**Shanxi** on provints Hiinas.

## Haldusjaotus

Provints jaguneb 11 ringkonna tasemel haldusüksuseks (kõik ringkonna õigustes linnad):

* Changzhi (长治市, pinyinis: Chángzhì Shì)
* Datong (大同市 Dàtóng Shì)
* Jincheng (晋城市 Jìnchéng Shì)
* Jinzhong (晋中市 Jìnzhōng Shì)
* Linfen (临汾市 Línfén Shì)
* Luliang (吕梁市 Lǚliáng Shì)
* Shuozhou (朔州市 Shuòzhōu Shì)
* Taiyuan (太原市 Tàiyuán Shì)
* Xinzhou (忻州市 Xīnzhōu Shì)
* Yangquan (阳泉市 Yángquán Shì)
* Yuncheng (运城市 Yùnchéng Shì)

Need on omakorda jaotatud 119 maakonna tasemel haldusüksuseks.

## Rahvastik

2000. aasta rahvaloenduse andmetel oli Shanxi provintsi elanikest hiinlasi 99,7% ja hueisid 0,2%. 2020. aasta rahvaloenduse andmetel oli provintsi elanike arv 34 915 616.

## Välislingid
*Provintsi koduleht (*hiina keeles*)
Rida

Sõna "**rida**" on mitmetähenduslik.

***Rida** on hulk üksteise kõrval või järel asetsevaid inimesi, loomi, esemeid või muid asju.
***[[Rida (kiri)|Rida]]** on kirjaliku teksti osa, mille moodustavad samale joonele paigutatud märgid.
***[[Rida (matemaatika)|Rida]]** on matemaatikas lõpmatu jada moodustavate elementide "summa".
***[[Maatriksi rida|Rea]]** moodustavad maatriksi kõik esimese indeksi etteantud väärtusega elemendid. 
***[[Rida (muusika)|Rida]]** on muusikas helikõrguste **[[seeria (muusika)|seeria]]**.
Moment

Sõna "**moment**" on mitmetähenduslik. 

***Moment** on väga lühike ajavahemik, mida tavakeeles tähistatakse ka sõnaga 'hetk'. 
* **Moment** ehk jõumoment on füüsikaline suurus, mis iseloomustab jõu mõju keha pöörlemisele.  
***[[Moment (filosoofia)|Moment]]** on üks Hegeli ja Marxi filosoofia mõisteid. 
*"**[[Moment (liim)|Moment]]**" on liimisort, mis Siberis müügilt ära korjati, sest seda kasutati narkootilise joobe saavutamiseks.

Muusikas on sõnal "**moment**" mitu tähendust.
Windhoek

**Windhoek** on Namiibia pealinn ja Khomasi piirkonna halduskeskus.

## Asukoht
Windhoek asub merepinnast umbes 1600 meetri kõrgusel riigi keskosas. Piirkonnas asuvad kuumaveeallikad, millest tulevad ka linna kaks algupärast nime: Ai-Gams ja Otjomuise.

## Ajalugu
Linn on asutatud 1840. aastal. Windhoek kuulutati osaks Saksa Edela-Aafrikast 1890. aastal ning linna otsustati paigutada Saksa sõjaväegarnison. Windhoek asutati 18. oktoobril 1890 kindluse nurgakivi panekuga.

I maailmasõjaga lõppes Saksa koloniaalajastu ning 1915 okupeerisid linna Lõuna-Aafrika Liidu väed.

Namiibia iseseisvumisega 1990. aastal sai linnast riigi pealinn.


Windhoek-Skyline.jpg|
Windhoek ende 19 jahrhundert.jpg|Windhoek lõpus 19. sajand
Windhuk stamp.jpg|Saksa Edela-Aafrika postitempel *Windhuk*


## Transport
Windhoekis on üle 500 km tänavaid, millest enamus on asfalteeritud.

Linnal on kaks lennuvälja. Suuremaid lennukeid teenindab Windhoeki Hosea Kutako lennuväli (IATA kood: WDH, ICAO kood: FYWH). Väiksemaid lennukeid teenindab Erose lennuväli.

## Välislingid

* Windhoeki koduleht
Günekoloogia

**Günekoloogia** on teadus naise organismi ehituse ja talitluse eripäradest ning günekoloogiliste haiguste ennetamisest ja ravist. Günekoloogia eriarsti nimetatakse **günekoloogiks** ehk **naistearstiks**.
Polütonaalsus

**Polütonaalsus** on muusikas mitme toonika üheaegne olemasolu. 

## Vaata ka
* Atonaalsus
* Bitonaalsus
* Tonaalsus
Gerontoloogia

**Gerontoloogia** ehk **vananemisteadus** on bioloogia haru, mis uurib organismide vananemise põhjusi ja mehhanisme. 

Gerontoloogia uurimustulemusi rakendatakse geriaatrias vananemisest tingitud haiguslike muutuste ennetamisel ja ravil.

## Vaata ka
*Eesti Gerontoloogia ja Geriaatria Assotsiatsioon

## Kirjandus
* Kai Saks, Toivo Maimets, Riin Tamm, Raivo Uibo, Mati Pääsuke, Tiia Tulviste, Annely Soots, Luule Sakkeus, Tiina Tambaum, Marju Medar, Taimi Tulva, Anne Murov, "Gerontoloogia. Õpik kõrgkoolidele", toimetaja Kai Saks. Tartu: Tartu Ülikooli Kirjastus, 2016.

## Välislingid

* Gerontoloogia (gerontoloogiateemaline veebisait Tartu Ülikooli veebiportaalis)
Geriaatria

**Geriaatria** on gerontoloogia rakendus, mis on keskendunud vanemale eale iseloomulike haiguste ennetamisele ning ravile.

## Vaata ka
*Eesti Gerontoloogia ja Geriaatria Assotsiatsioon
*vananemine

## Välislingid

* ELi tervishoiuportaal - Eakad
Mandlid

**Mandlid** ehk **tonsillid** on suuõõne ja neelu ülaosas paiknevad immuunsüsteemi osad, mille funktsiooniks on võidelda mikroobidega.